ოუენ რიჩარდსონი

ოუენ უილანს რიჩარდსონი (ინგლ. Sir Owen Willans Richardson; დ. 26 პირელი, 1879, დიუსბერი, უესტ-იორკშირი, ინგლისი — ღ. 15 ფურთუთა, 1959, ალტონი, ჰემფშირი, ინგლისი) — ინგლისარი ფიზიკოსი, თერმოელექტრონული ემისიაშ მენცარული რკვიებაშ გეშა (ნამუსჷთ უკულ გიარსხუ რიჩარდსონიშ კანონიქ), გინოჩეს ნობელიშ პრემია ფიზიკაშ დარგის 1928 წანას. ოუენ რიჩარდსონი გურაფულენდჷ კემბრიჯიშ ტრინიტი-კოლეჯის. უკულ გურაფა გაგინძორჷ ლონდონიშ უნივერსიტეტის, სოდეთ მიპალუ მენცარობაშ დოქტორიშ ხარისხი. გურაფაშ თებაშ უკულ რიჩარდსონი მუშენდჷ კავენდიშიშ ლაბორატორიას. 1906-1913 წანეფს იმუშუ პრინსტონიშ უნივერსიტეტის. 1914 წანას ბრიტანეთიშა დირთჷ დო მუშობა ქიდიჭყჷ ლონდონიშ ომაფე კოლეჯის, ფიზიკაშ პროფესორო. რიჩარდსონი ოკათუდჷ 1927 წანაშ სოლვეშ კონფერენციას. 1944 რიჩარდსონიქ პენსიაშა მიდართჷ. ღურუ 1959 წანას. რიჩარდსონი რდჷ შხვადოშხვა პრემიეფიშ დო ჯილდოეფიშ ლაურეატი. შხვადოშხვა ბორჯის მიპალუ ომაფე მენდალი დო ჰიუზიშ მენდალი. 1939 წანას მიაჩჷ რაინდი-ბაკალავრიშ ტიტულიქ.

რესურსეფი ინტერნეტის
 ოუენ რიჩარდსონი Nobelprize.org-ის
 ოუენ რიჩარდსონი ენციკლოპედია ბრიტანიკას

კატეგორია:ინგლისარეფი
კატეგორია:ინგლისარი ფიზიკოსეფი
კატეგორია:ნობელიშ პრემიაშ ლაურეატეფი
კატეგორია:ინგლისარი ნობელიშ პრემიაშ ლაურეატეფი
კატეგორია:დუნაბადი 1879
კატეგორია:ნაღურა 1959